डीएसजीएमसी में शिअद की जीत पर बांटी मिठाई
पटियाला| दिल्लीसिख गुरुद्वारा प्रबंधक कमेटी के चुनावों में शिअद की जीत पर यहां के नेताओं ने मिठाई बांटी। यूथ अकाली दल मालवा जोन-2 के प्रधान हरपाल जुनेजा ने कहा कि अब यह साबित हो गया है कि पंजाब में भी अकाली भाजपा गठबंधन लगातार तीसरी बार सरकार बनाने जा रही है। अकाली दल के सलाहकार पंजाब स्माल स्केल इंडस्ट्री के डायरेक्टर इंजी. अजय थापर ने भी जीत पर खुशी जताई। बताया कि उन्होंने दिल्ली में वॉर्ड 22 और 23 में चुनावी ड्यूटी दी थीं। धर्मपुरा बाजार में लड्डू बांटे गए। यहां अरविंद सिंह, जोगिंदर सिंह, अमनदीप सिंह, अमनप्रीत सिंह, प्रीतपाल सिंह, दविंदर सिंह, जगजीत सिंह मौजूद रहे।
hin_Deva hin_Deva